પેરિસમાં વિજયાલક્ષ્મીને મળ્યા પછી રાનીને થોડી રાહત થાય છે, એ પોતાના દિલની અંદરની વાત કોઈને કહી શકી છે. ડિસ્કોની બહાર વાત કરતી વખતે રાનીને જ્યારે બોલીવુડ ટ્યૂન સંભળાય છે, ત્યારે એ ખુશ થઈ જાય છે અને મન ભરીને નાચે છે એ વખતે ગીત છે 'હંગામા હો ગયા', જેને રિમિક્સ કરવામાં આવ્યું છે. { ઓરિજનલ ગીત ફિલ્મ- અનહોની (૧૯૭૩) } આ ગીતની અંદર દુનિયાના નિયમોની સામે બંડ પોકારવામાં આવ્યો છે કે જ્યારે એક છોકરીએ દારૂ ચાખ્યો તો દુનિયા અને સમાજ માટે ખૂબ મોટી વાત થઈ ગઈ! અરિજિત સિંઘ દ્વારા ગવાયેલા વધારાના શબ્દો જે ઓરિજનલ ગીતમાં નથી એ પણ ખૂબ જ સુંદર છે...